Kiya rafaydain mansuq h 

KYA RAFA YADAIN MANSUQH HO GAYA THA ? 


Jo log yeh kahte hai ki Raful yadain Mansuqh ho gaya tha, asal me, unke paas koi dalail 
nahi hai. Ye unki ek koshish hai sunnat e nabawi ko mansukh karne ki. Jab ki Islam me 
sunnah chhorne ke liye nahi balki apnane ke liye hoti hai. 

Mai in shaa ALLAH is article me koshish karunga sach pesh karne ki. Mai is article me ye 
subut nai dunga ki RasoolAllah aur sahaba raful yadain karte the kyuki Alhamdulilah khud jo 
log rafa yadain nai karte wo mante hai ki RasoolAllah ne rafa yadain kiya tha. Ab is article 
me mai ye Dalail dunga ki RasoolAllah shuru me nai, akhir me nai balki HAMESHAM! rafa 
yadain karte the. 

Sayyidina 'Abdullaah bin 'Umar (radiyallaahu 'anh) say riwayat hai ke mein nay Rasool 
Allah (sallallaahu 'alaihi wasallam) ko daikha ke, aap JAB BHI namaz ke liye kharay hotay to 
kandhon tak rafa' yadain kertay, ruku kertay waqt bhi aap isi tarha kertay thay aur jab ruku 
say sar uthaatay to isi tarha kertay thay aur farmatay: v^J Aui ^ aur sajday mein aap 

aisa nahein kertay thay. 

Sahih Bukhari (736) 

Is hadith me Umar r.a. ke bete Abdullah farmate hai ki RasoolAllah jab bhi namaz padhte 
the wo rafa yadain karte the. 

RasoolAllah aakhri Daur me rafa yadain karte the iski dalail kuch aisi hai: 

Sayyidina 'Abdullaah bin 'Umar (radiyallaahu 'anh) ne aik hadith mein farmaya: Nabi 
(sallallaahu 'alaihi wasallam) ne apni zindagi k aakhri door mein humein isha ki namaz 
parhae phir jab aap ne salam phaira to kharay ho gayay. 


[rorv;pJLao 1 1 1 


iss hadith say maloom hua k Ibn-e-'Umar (radiyallaahu 'anh) ne Rasool Allaah (sallallaahu 
'alaihi wasallam) ko aakhri door mein namaz perhtay huay daikha tha lihaaza aap ka rafa' 
yadain rawaayat kerna aakhri amal hai. 

Wael bin Hajar farmate hain: Main ne Nabi e Akram ko dekha, jab Aap namaz shuru karte 
to Allahu Akbar kehte aur apne dono'n haath uthate. Phir apne haath kapde mein dhaa'nk 
lete phir daya'n haath bayei'n par rakhte. Jab rukoo karne lagte to kapdo'n se haath nikalte 
Allahu Akbar kehte aur rafa yadain karte, jab ruku se uthte to Samee Allahu Liman Hameeda 
kehte aur rafa yadain karte. Wael bin Hajar farmate hain: Main ne Nabi e Akram ko dekha, 
jab Aap namaz shuru karte to Allahu Akbar kehte aur apne dono'n haath uthate. Phir apne 
haath kapde mein dhaa'nk lete phir daya'n haath bayei'n par rakhte. Jab rukoo karne lagte to 
kapdo'n se haath nikalte Allahu Akbar kehte aur rafa yadain karte, jab ruku se uthte to 
Samee Allahu Liman Hameeda kehte aur rafa yadain karte. 

(Muslim: al Salah 401) 


Wael Bin Hajar 9 Hijri mein Rasool Allah ke paas aaey. 
[Al Bidaya wal Nihaya vol 5 page 71]. 



Aini hanafi farmate hai: Wail Bin Hajar Madinah me 9 Hijri me Islam Qubul kiya tha. 

[Umda tul Qari Vol 5 Page 274 under the hadeeth no: 735] 

Sahih Ibn Hibban Vol 3 page 1 69 hadeeth no: 1 857 me ye zikr kiya gaya hai ki Wael Bin 
Hajar RasoolAllah s.a.w. se agle saal sard ke mausam (winter) me fir mile the (matlab 1 0 
hijri me) aur unhone is saal bhi RasoolAllah ko Rafa yadain karte hue dekha. 

Sunan Abi Dawud no: 727. 

Lehaza saabit hua ke Rasool Allah 1 0 hijri, apne akhri daur tak rafa yadain karte the, 1 1 
Hijri mein Nabi e Rahmat ne wafaat paai. 

Ek aur nukhta gaur karne ke layk hai ki agar RasoolAllah saPPaPPcm hu aPPayHe 
wasaPPaivi apne akhri daur me rafa yadain karna chor dete to Tabaeen aur Tabe-Tabaeen 
Rafa yadain na karte kyuki ye RasoolAllah ke daur ke baad aye the aur jo sahaba 
RasoolAllah ke faut hone ke baad hayat se the ye unke pairokaar the to agar RasoolAllah 
akhri daur me rafa yadain karna chhor dete to ye sahaba bhi jo aap saPPaPPcm hu aPPayHe 
wasaPPaM ke wafat ke baad hayat se the ye bhi rafa yadain chor dete aur fir tabaeeb aur 
tabaeen ko Rafa yadain ka ilm hi na hota na hi unhone sahabao se rafa yadain sikha hota. 
TABAEEN KE RAFA YADAIN KARNE KI DALAI L: 

Saeed bin Jubair(Tabaeen) se Namaz me Rafa yadain ke talluk se pucha gaya, unhone 
farmaya, Ye logo ke namaz ki Khubsurti hai aur RasoolAllah ke Sahabi r.a. namaz shuru 
kertay waqt, ruku say pehlay aur ruku k baad rafa' yadain kertay thay. 

Sunan Al Kubra Behaqi Vol 2 page 75 hadeeth no: 2355, Shaykh Zubair AN Zai said Chain 
is authentic. 

Hasan Basree (Tabaeen) ne kaha: RasoolAllah saPPaPPcm hu aPPayHe wasaPPaM ke 
sahaba ruku me aur ruku se uthne ke baad rafa yadain karte the aise jaise wo pankhe(fans) 
ho. 

[Juzz al Rafayadain hadeeth no: 29 Authenticated by Shaykh Zubair AN Zai] 

Tabe-Tabaeen bhi Rafayadain karte the: 

Ayyub Al-Sukhtiyaani (rahimahullaah) k shaagird (taba taaba'e) Hammad bin Zaid 
(rahimahullaah) bhi shuru namaz, ruku say pehlay aur ruku k baad rafa' yadain kertay thay. 
ojuuuj 3 vr/r lSj+sui ^juuoJi] 

AUR IMAM BUKHARI NE TO PURI EK KITAB TAYYAR KI HAI JUZZ RAFA YADAIN NAAM 
KI AUR UNHONE US KITAB ME SABIT KIYA HAI 1 00 SE ZYADA HADITHS LIKH KAR KI HAR 
MUSLIM AUR JO SUNNAH SE MUHABBAT RAKHTA HAI USE RAFAYADAIN KARNA 
CHAIYE. TOH HAME DUNIYA AUR APNE BUZURGO SE ZYADA ALLAH KE RASOOL KI 
SUNNAH SE MUHABBAT HONI CHAIYE. 

AUR SIRF IMAM BUKHARI HI NAI JITNE BHI MUHADDISEEN THE AWWAL ZAMANE KE 
WO SAB RAFA YADAIN KARTE THE. IMAM BUKHARI, IMAM MUSLIM, IMAM ABU DAWOOD, 
IMAM TIRMIDHI, IMAM NASAI, IMAM IBN MAJAH, AUR BAAKI IMAM BHI. AUR 
ALHAMDULILAH YE BAAT BARELWI ULEMA BHI TASLEEM KARTE HAI. YE RAHA LINK:- 


http://www. youtube. com/watch?v=rs62W_Hf1 uY 



AUR 4 IMAMO MAISE TEEN IMAM BHI RAFA YADAIN KARTE THE AUR IMAM ABU 
HANEEFA NE RAFA YADAIN IS LIYE NAHI KIYA HOGA KYUKI HO SAKTA HAI Kl UNKE PAS 
RAFA YADAIN WALI HADITH NA POHCHI HO. LEKIN SATH SATH IMAM ABU HANEEFA NE 
YE BHI KAHA THA Kl JAB SAHIH HADITH MIL JAYE TO WAHI MERA MAZHAB HAI [Ibn 
'Aabideen in al- Haashiyah (1/63)]. 

TO INDIRECTLY IMAM ABU HANEEFA BHI RAFA YADAIN KARNE KO KAHTE HAI. 

Agar RasoolAllah s.a.w. Rafa yadain karna chor dete to ye bade Ulema, Muhaddith aur 
Imam kabhi nahi Rafa yadain karte kyuki ye sab RasoolAllah sallallaH hu o(M?ayHe 
cjjasa-P-PaM ke baad aye the aur in ulemao, muhaddith aur imamo ko rafa yadain mansuqh 
hone ka ilm zarur hota kyuki in maise aksar awwal zamane ke Ulema, Imam aur Muhaddith 
the. Aur in maise kisi ne nahi kaha tha ki rafa yadain Mansuqh ho gaya tha balki ye sab 
kasrat se rafa yadain karte the. 

Maloom hua ke rafa' yadain per musalsal amal door-e-nabwi, door-e-sahaaba, door-e- 
taaba'een, door-e-taba taaba'een aur baad ke har zamaanay mein hota raha hai lihaaza isay 
mansookh ya matrook samajhna ya phir jhootay qissoon k saath iss ka mazaaq uraana asal 
mein hadith aur salaf saliheen kamal ka mazaaq uraana hai. 

Allah se dua hai wo hame har ek sunnah se mohabbat karne ki taufeek de aur us muhabbat 
ko amal me lane ki taufeek de.aameen 


Jazakallahu khair for reading 
Must $hare 

RAFA YADAIN PAR 1 0 SAHABA E KARAAM Kl GAWAHI 
BISMILLAH 

Alhamdulillah wassalato wassalaam ala RasoolAllah.. 

Hiarani ki baat hai ki ek sunnat jis par ek groh ko chhor kar puri ummat ka ijma hai ki ek 
amal sunnat hai. Is baat ki haqiqat khulne ke baad lamha e fiqriya hai unlogo ke liye jo is 
sunnat par amal khud bhi nahi karte aur dusro ko bhi rokte hai aur wo is sunnat ka inkaar 
karte hai. Namaz me Ruku se pahle aur Ruku ke baad ke Rafa yadain karne par Puri Ummat 
ka ijma hai chahe wo jis bhi maslak, mazhab, jamaat ya firqe se jude ho. Balki is sunnat par 
ahle Tashayyo (shiya) bhi amal karte hai, Jabki unki hadith ki kitab hi alag hai hamare hadith 
ki kitabo se. To ab iske baad lamha e fiqriya hai, lamha e fiqriya hai, lamha e fiqriya hai 
Hanafi mazhab manne walo ke liye ke unke alawa puri ummat is sunnat par amal karte hai 
aur sirf wahi mahroom hai is sunnat se. 

Pichle kuch articles me rafa yadain par tafseel se zikr kiya gaya tha. Is article me Rafa 
Yadain par 1 0 sahabao ki gawahi mai logo ke zahen me laana chahta hu. Unme bade bade 
sahaba the aur Abu Qatadah bin Ribi r.a.jaise bade sahaba bhi is majlis me the. Ye waqya 
RasoolAllah sallallcmu a^ayHe wasaWcuvi ke wafat ke takreeban 25-30 saal ke baad ka hai 
kyuki jo Tabayee is hadith ko bayan kar rahe hai wo samaa ke kabil hi us waqt hue hai jab 
RasoolAllah ke wafat ke 30 saal guzar chuke the aur hadith ke alfaz se ye aur bhi waazeh ho 
jaega ki ye RasoolAllah ki wafat ke baad ka zikr hai: 


Muhammad Bin Amr Bin Ata' (tabaee) Riwayat Karte Hai Abu Humaid As-saidi Se Ki Unhone 
Rasool Allah SatM?atM?ciHu At?ayHe wasaWaivi Ke 1 0 Sahaba Ki Majlis Me Kaha Ki Mein Turn 



Sab Se Zyadah Rasool Allah SaPPaPPcmu APayHe wasaPPaivi Ki Namaz Ke Tariqe Ko Janta 
Hoon. Sahaba Kiram r.a. Ne Kaha: Apko To Hamse Baad Me (RasoolAllah ki) Sohbat Mili 
Hai Aur Naa Hi Ap RasoolAllah Ki Sohbat Me Hamse Zyada Rahe Hai. Toh Unhone Kaha, 

"Fir bhi". Fir Sahaba Kiram r.a. Ne Kaha (hamare Rubaru Rasool Allah Ki Namaz Ka Tarika) 
Bayan Karo. 

Abu Huamaid r.a. Ne Kaha: Jab Rasool Allah saPPaPPaHu aPayHe wasaPPaM Namaz Ke Liye 
Khade Hote (toh) Apne Dono Haath Kandho Ke Barabar Uthate Fir Takbeer Kahte Fir Qirat 
Karte Fir (ruku Ke Liye) Takbeer Kahte Aur Apne Dono Haath Kandho Ke Barabar Uthate Fir 
Ruku Karte Aur Apne Hatheliyaan Ghutno Par Rakh Dete Goya Ki Unhe Pakda Ho, Fir (ruku 
Ke Doran) Kamar seedhi Rakhte, Pas Na Apna Sar Jhukate Aur Na Buland Karte. (yaani 
Peeth Aur Sar Hamwaar Rakhte) Aur Fir Apna Sar Ruku Se Uthate Aur sami Allahu Liman 
Hamidah Kahte, Phir Apne Dono Haath Kandhon Ke Barbar Uthate Aur Seedhe Khade Ho 
Jate, Fir (Allahu Akbar) kahte, Fir Zameen Ki Taraf Sajde Ke Liye Jhukte Pas Apne Dono 
Haath (baazu) Apne Dono Pahloow, (raano Aur Zameen) Se Door Rakhte Aur Apne Dono 
Paaw Ki Ungliyaan Kholte (is Tarah Ke Ungliyaan Ke Sirey Qibla Rukh Hote) Fir Apna Sar 
Sajde Se Uthate Aur Apna Baayan Paaw Modhte (yaani Bichaa Lete) Phir Us Par Bethte Aur 
seedhe Hote Yaha Tak Ki Har Haddi Apni Jagah Par Aajati. Fir (dusra) Sajda Karte, Fir 
(Allahu Akbar) Kahte Aur Uthte Aur Apna Baaya Paaw Mod Kar Us Par Bethte Aur Is Qadar 
Itminan Se (Jalsa e Istrahat me) Baithe Rahte Ki Har Haddi Apni Jagah Par Aajati, Fir Khade 
Hote Aur Isi Tarah Dusri Rakat Me Karte. Fir Jab Do Rakat Padh Kar Khade Hote Toh 
Takbeer Kah Kar Aur Dono Haath Kandho Ke Barabar Uthate Jaise Namaz Ke Shuru Me 
Takbeer Awlaa Ke Waqt Kiya Tha. Fir Isi Tarah Apni Baaqi Namaz Me Karte Yaha Tak Ki Jab 
Woh Sajdah Hota Jiske Baad Salam Ferna Hota Toh Ap saPPaPPaHu aPayHe wasaPPaivi 
Tawarruk Karte (Yaani Apna Baaya Paaw daaye Pindli Ke Neeche Se Baahar Nikal Kar 
Baaye Sire (Kuleh) Par Beth't Jaate, Aur Daaye Paao Ke Panje Ko Qibla Rukh Kar Lete), 
Daaye Hath Ko Daaye Ghutne Aur Baaye Hath Ko Baaye Ghutne Par Rakhte aur Shahadat Ki 
Ungli Se Ishara Farmate, Aur Fir Salaam Ferte The. (Yeh Sun Kar ) Un Sahabao Ne Kaha (ae 
Abu Huamaid Sa'adee) Apne Sach Kaha Rasool Allah saPPaPPaHu aPayHe wasaPPaivi Isi 
Tarah Namaz Padha Karte The. 

Sunan Tirmidhi, Hadith-304; Sunan Abu Dawud, hadith-730 and 734; Sunan Ibn Majah, 
hadith 1 061 . Classed as Hasan Sahih by Imam Tirmidhi. 

Is Hadith ke aakhir me Sahaba kahte hai ki RasoolAllah aese hi namaz padha KARTE THE 
(na ki padhte hai). Iska matlab ki us waqt RasoolAllah ki wafat ho chuki thi. 

Zaruri baat ye hai ki Imam Muhammad Gazali r.h. ne apni kitab Kimiya-yi Sa'adat me aur 
Sheikh Abdul Qadir Jilani r.h. ne apni Kitab Ghunyat ul Talibeen ne bhi Namaz ka Yahi 
Takika likha hai. 

Ab kuch bhaiyo se arz hai ki Aapke Ghyarwi wale peer ne bhi isi tarah namaz padhne ka zikr 
kiya hai apne kitab me. Hamari nai to kamas kam apne Peer ki to maan le ap log. Ya fir unhe 
bhi nahi pata tha ki ye Wahabio ya ahle hadeeso ka namaz ka tarika hai, ya fir Rafa yadain 
Mansukh ho gaya tha, ya fir Mecca ke namazi Aap saPPaPPaHu aPayHe wasaPPaM ke time 
par But rakh kar aate the isliye rafa Yadain kiya jata tha us time. Kya waaqai me aapke Peer 
ko ye sab nahi malum tha, agar aesa hai ki unhe koi ilm hi nahi tha toh apne unhe apna peer 
hi kyu mana hua hai.. Jo log apni nisbat Sheikh Abdul Qadir Jilani ke taraf karte hai to unke 
tarike par namaz bhi to padhe. 

Kuch log bahane karte hai ki wo Hambli the, wo shafai the, isliye is tarha padhte the. Khuda 
ke liye! Ye kaha likha hai unhone ki wo Hambli the, ya wo shafai the, isliiye wo is tariqe se 
namaz padhte the, Wo To Nabi saPPaPPcmu aPayHe wasaPPaM ke Tarike se aur upar wali 
hadith ke reference se wo ye Namaz ka Tarika bata rahe hai. 

Aur mai is par ek aakhri baat kahna chahta hu ki AGAR AP HAMBLI HO KAR RAFA YADAIN 



KARNE KO SAHIH SAMAJHTE HAI TO HAME MUHAMMADI HO KAR RAFA YADAIN KARNE 
DE, saWaMcmu a^ayHe wasaWdM, HAMARI NISBAT BOHT BADI HAI ALHAMDULILLAH!!! 


Allah se dua hai ki wo hame logo ke Imamo ke bajaye Imam ul Ambiya ke tarike se namaz 
padhne ki taufeek ata kare. aameen. 

NOTE 

Numbers- 

+918008223303 

+919458268185 

Quran and sunnah group me add hone ke liye in numbers me se kisi ek per 1 type krke 
bheje. 

Being muslimah (only girls) group me add hone ke liye in numbers me se kisi ek per 2 
type krke bheje 

(sister sisters ko call kar ke join karegi ) in shaa Allah 

Namaz Me Haath Kaha Pe Bhandna hai ? 

Wael bin Hujr Radhi allahu anhu kehte hain ke main ne Rasool Allah Sallallahu alaihi 
wasallam ke sath namaz Padhi Toh Aap ne apna dayan (right) haath baieyn (left) hath par 
rakh kar seene par bandhe. 

(Ibne Khuzaima VI P 243 (Hadees479) Ise Iman Ibne Khuzaima ne Saheeh kaha. 

Hazrat Halab Radhi allahu anhu farmate hain ke main ne Rasool Allah Sallallahu alaihi 
wasallam ko seene par hath rakhe hue dekha. 

(Musnad Ahmad V5 P226, 231 3) Hafiz ibne Abdul Bar aur Allama Azeemabadi ne ise 
Saheeh kaha. 

Wael bin Hujr Radhi allahu anhu Farmate Hai Ke Rasool Allah Sallallahu alaihi wasallam 
ki namaz ka tareeqa bayan karte hue farmate hain ke Aap ne daien hath (right hand) ko 
baieyn hath (left hand) ki hatheli (ki pusht) uske jod aur kalai par rakha. 

(Nasai: al Iftetaah 889) Ise Imam Ibne Hibban (1485)aur Imam Ibne Khuziama (480) ne 
Saheeh kaha. 

Sahal bin Saad Radhi allahu anhu se riwayat hai ke logon ko Rasool Sallallahu alaihi 
wasallam ki taraf se ye hukam diya jata tha: 'Namaz mein dayan hath (right hand) baieyn 
kalai (zirah) par 
rakhei'n.' 

(Bukhari: al Azan 740) 

Hamien bhi Dayan Hath (right hand) Baieyn Hath (left hand) Par is Tarha Rakhna 
Chahiye ke Dayan Baieyn Hath ki Hatheli ki Pusht, Jod aur Kalai Par Ajaey 

Aur Donon Ko Seene Par Baandha Jae, Taake Tamaam Riwayat Par Amal Hosake. 

Rahi Hazrat AN Radhiallahu anhu ki riwayat :- ke Sunnat Ye Hai ke Hatheli ko Hatheli Par 
Naaf ke Neeche Rakha Jaye. 

(Abu Dawood: al Salah 756) To Ise Imam Baheqhee aur Hafiz ibne Hajar ne Zaeef 
qarar diya hai aur Imam Nawavi farmate hain ke iske Zaeef hone par sabka ittefaq hai. 

Ager Kisi Ke Pas Iske Alawa Koi Sahih Hadees Hai Toh Pesh Kare In Shaa Allah Hum 
Aamal Karenge. 

Allah Ta'ala Hum Sabko Sahi Sunnat Pe Aamal Kama Ki Toufiq Dey 
Ameen 


Please Share with Our Muslim Brothers and Sisters 

Rafa Yadain Na Karne Walo'n Ke Dalaael Ka Tajziya 


As salamu alekum Bhai... 



Jin ahadees se rafa yadain na karne ki daleel lee jaati hai in ka muqhtasar tajziya 
mulaheza farmaei'n. 

Pehli Hadees: 

Jaabir bin Samrah r.a. bayan karte hain ke Rasool Allah saddaddaH hu addayHe cuasaddaM 
ne farmaya:- 

"Kya baat hai ke main tumko is tarha haath uthate dekhta hu'n goya ke wo sarkash ghodo'n 
ki dumei'n (T: Tail) hain. Namaz mein sukoon iqhtiyar kiya karo.' 

(Muslim: al Salah 430) 

Tajziya: Is hadees main is maqam ka zikar nahi jis par Sahaaba haath utha rahe the aur 
Aap ne inhei'n mana farmaya. 

Jaabir bin Samrah hi se Muslim mein is hadees se mutsal 2 riwayaat aur bhi hain jo baat ko 
poori tarah waazeh kar rahi hain. 

- Jaabir bin Samrah r.a. farmate hain: Rasool Allah saddaddaH hu addayHe cuasaddaM ke 
sath jab ham namaz padhte to namaz ke qaatme par daei'n baei'n Assalamu Alaikum wa 
Rahmatullah kehte hue haath se ishara bhi karte ye dekh kar Aap ne farmaya: 

Turn apne haath se is tarha ishaara karte ho jaise sharer ghodo'n ki dumei'n hilti hain. 
Tumhei'n yehi kafi hai ke qaeda mein apni rano'n par haath rakhe hue daei'n aur baei'n mu'n 
modh kar Assalamu Alaikum wa Rahmatullah kaho.' 

(Muslim: al Salah 431) 


- Jaabir bin Samrah r.a. kehte hain ham Rasool Allah saddaddaH hu addayHe cuasaddaM 
ke saath namaz ke qhatme par Assalamu Alaikum wa Rahmatullah kehte hue haath se 
ishaara bhi karte the ye dekh kar Aap ne farmaya tumhei'n kya hogaya hai turn apne hatho'n 
se is tarha ishara karte ho goya wo sharer ghodo'n ki dumei'n hain. Turn namaz ke qhatme 
par sirf zuban se Assalamu Alaikum wa Rahmatullah kaho aur hath se ishara na karo. 

(Muslim: 431 ki zeli hadees) 


Imam Nawavi 'Al Majmua'a' mein farmate hain: Jaabir bin Samrah r.a. ki is riwayat se 
rukoo mein jaate aur uthte waqt rafa yadain na karne ki daleel lena ajeeb baat aur sunnat se 
jahaalat ki qabeeh qism hai. 

Kyou'n ke ye hadees rukoo ko jaate aur uthte waqt ke rafa yadain ke bare me nahi balke 
tashahhud mein salam ke waqt dono'n jaanib hath se ishara karne ki mumaneat ke bare 
mein hai. 

Muhaddiseen aur jin ko muhaddiseen ke sath thoda sa bhi ta'alluq hai, inke darmiyan is 
bare mein koi iqhtelaf nahi. Iske baad Imam Nawavi, Imam Bukahri ka qaul naqal karte hain 
ke is hadees se baaz jaahil logo'n ka daleel pakadna Saheeh Nahi kyu ke ye salam ke waqt 
hath uthane ke bare mein hai. Aur Jo A'alim hai wo is tarha ki daleel nahi pakadta kyou'nke 
ye ma'aroof o mashoor baat hai. 


Is mein kisi ka iqhtelaf nahi aur agar ye baat saheeh hoti to ibtedaae namaz aur Namaz e 
Eidain mein rafa yadain bhi mana ho jatei'n kyou'nke is mein kisi qhaas rafa yadain ko 



bayan nahi kiya gaya. 


Imam Bukhari farmate hain pas in logo'n ko is baat se darna caahiey ke wo Nabi e 
Rahmat saWa-P-Pcm hu a-P-PayHe wasaWaM par wo baat keh rahe hain jo Aap ne nahi kahi 
kyou'nke Allah fermata hain: 

'Pas In Logo'n Ko Jo Nabi e Akram Ki Muqhalifat Karte Hain Is Baat Se Darna Chaahiey 
Ke Inhein (Duniya Mein) Koi Fitna Ya (Aqhirat Mein) Dardnaak Azaab Pho'nche.' 

(Surah Al Noor 63) 


Doosri Hadees: 

Abdullah bin Masood r.a. ne farmaya:- 

'Kya main tumhei'n Rasool Allah sallallaH hu aWayHe wasatMlaM ki namaz na bataou'n ? 
inho'n ne namaz padhi aur hath na uthae magar pehli martaba.' 

(Abu Dawood: al Salah 257) 

Tajziya: Imam Abu Dawood is hadees ke baad farmate hain: 'Ye hadees in alfaaz ke saath 
Saheeh Nahi hai.' 

(Abu Dawood, Hawaala Mazkoor) 

Daarus Salaam Riyadh aur Baitul Ifkaar lid Dauliyya ki shae karda Abu Dawood mein ye 
tabsera maujood hai. 

Imam Tirmizee ne Abdullah bin Mubarak ka qaul naqal kiya hai: 'Abdullah bin Masood ke 
tark raful yadain ki hadees saabit nahi hai' 

(Tirmizee: 254) 

Imam Ibne Hibban ne to yaha'n tak likh diya hai ke is mein bahot si illatei'n hai jo ise 
baatil bana rahi hai. (mislan is mein Sufiyan Soori Mudallis hain aur A'an se riwayat karte 
hain. Mudallis kin A'an wali riwayat tararrud ki soorat mein zaeef hoti hai. 

Teesri Hadees: 

Baraa r.a. kehte hain main ne Rasool Allah sallaffcm hu at?t?ayHe cjasaWcuvi ko dekha Aap 
jab namaz shuroo karte to dono'n hath kano'n tak uthate (Summa Lam Ya-o'ud) phir nahi 
uthate the. 

(Abu Dawood 749) 

Tajziya: Imam Nawavi farmate hain ke ye hadees Zaeef hai ise Sufiyan bin Oyaina, Imam 
Shafai, Imam Bukhari ke ustad Imam Hameedi aur Imam Ahmad bin Hambal jaise Aimmatul 
Hadees ne Zaeef qarar diya hai. 

Kyou'nke Yazeed bin Abi Ziyad pehle (Lam Ya-o'ud) nahi kehta tha, ahle Kufa ke padhane 
par isne ye alfaz badha diey. Mazeed bara'n Yazeed bin Abi Ziyad Zaeef aur Shia bhi tha. 

Aaqhri umar mein haafeza qharab hogaya tha (Taqreeb) nez mudallis tha. Alaawa azeei'n 
rafa yadain ki ahadees oola hain, kyou'nke wo musbat hain aur naafi par musbat ko tarjeeh 
haasi hoti hai. 



Baaz log dalel dete hain ke munafiqeen Aastino'n aur baghlo'n mein but rakh late the aur 
buto'n ko girane ke liey rafa yadain kiya gaya, baad mein chod diya gaya, lekin kutub e 
ahadees mein iska kahee'n koi sabot nahi hai. Albatta Johlaa ki zabano'n par ghoomta rehta 
hai. Darj e zel haqhaeq is qaul ki kamzori wazeh kar dete hain: 


1 . Makka mein but (T: Idols) they magar jamat farz nahi thee. Madena mein jamat farz hui 
magar but nahi the, phir munafiqeen madeena kin buto'n ko baghlo'n mein dabae masjido'n 
mein chale Aate the 


2. Ta'ajjub hai ke Jaahil log is Gap ko saheeh maante aur iske sath sath Nabi Akram ko 
A'alimul Ghaib bhi maante 

hain, halaa'nke agar Aap A'alimul Ghaib hote to rafa yadain karwane ke baghair bhi jaan 
sakte the ke fala'n fala'n shaqs masjid mein but le Aaya hai. 


3. But (idol) hi giraane the to ye takbeer tehrima kehte waqt jo rafa yadain ki jaati hai aur 
isi tarha rukoo aur sujood ke 

dauran bhi gir sakte the is ke liey alag se rafa yadain ki sunnat jaari karne ki qat-a'an 
zaroorat nahi thee. 


4. Munafiqeen bhi kis qadr bewaqoof the ke but jebo'n mein lane ki bajae inhei'n baghlo'n 
mein dabaa laae 


5. Yaqeenan Jaahil log aur inke Peshwa ye bataane se qasir hain ke inke baqaul agar rafa 
yadain ke dauran munafiqeen ki baghlo'n se but girte the to phir Aap ne inhei'n kya saza di 
thee 

Dar asal ye kahani mahez qhanasaaz afsaana hai. Jis ka haqeeqat ke sath adna sa 
ta'alluq bhi nahi hai. 

Ye bhi daleel di jaati hai ke Ibne Zubair kehte hain: Rasool Allah ne rafa yadain kiya tha aur 
bad mein chod diya. 

(Nasbur Raaya VI P 404) Lekin ye riwayat bhi Mursal aur Zaeef hai. 

Tehqheeq to ye hai ke masla rafa yadain mein nasqh (T: it has never been stopped) hua hi 
nahi hai. Kyou'nke nasqh hamesha waha'n hota hai, jaha'n 

- 2 Hadeesei'n Aapas mein takrati ho'n. 

- Dono'n maqbool ho'n. 

- Inka koi mushtareka mafhoom na nikalta ho. 

- Dalaael se saabit hojae ke in dono'n mein se fala'n pehle daur ki hai aur fala'n baad mein 
irshad farmai gai, tab baad wali hadees, pehli hadees ko mansooq kardeti hai. Magar yaha'n 
rafa yadain karne ki ahadees Ziyad bhi hain aur Saheeh tareen bhi. 

Jabke na karne ki ahadees kam bhi hain aur kamzor bhi (in par muhaddiseen ki jarah hai) ab 
na to maqbool aur mardood ahadees ka mushtarika mafhoom aqhaz karna jaez hai aur na 
hi mardood ahadees se maqbool ahadees ko mansooq kiya jasakta hai. 



Rafa yadain ke mansooq na hone ke dalael mulaheza farmae'n. 


1 . Sahaaba Ikram ne Hayat e Taiyyaba ke aqhri (9 aur 1 0 Hijri) mein Nabi e Akram se 
Raful Yadain karna riwayat kiya hai. 

2. Sahaaba Ikram ahed e Nabuwwat ke baad bhi rafa yadain ke qaael o faael rahe. 

3. Kaha jaata hai ke chaaro'n (4) aimma barhaq hai'n agar aisa hi hai to in charo'n mein 
se teen (3) raful yadain karne ke qael hain. 

4. Jin Muhaddiseen Ikram ne raful yadain ki ahadees ko apni muqhtalif maqbool 
sanado'n ke sath riwayat kiya hai in mein se kisi ne ye tabsera nahi kiya ke 'Raful Yadain 
Mansooqh hai' saabit hua ke Sahaaba o Taabaeen aur Fuqaha o Muhaddiseen 
(Rahimahullah) ke nazdeek raful yadain mansooq nahi balke Sunnat E Nabawi hai. 

Aur zahir hai ke sunnat chodne ke liey nahi, apnane ke liey hoti hai. Ab jo shaqs ek (1) ghair 
ma'asoom ummati kea mal ko Sunnat E Nabawi par tarjeeh deta hai aur sunnat ko 
a'amadan hamesha chode hue hai ise Hubbe Rasool ka da'awa karna jachta nahi hai. Allah 
Ta'ala ham sab ko hidayat de.. Aamin. 

Isi tarha is silsile mein ek aur riwayat bhi pesh ki jaati hai ke Abdullah bin Masood r.a. ne 
farm ay a: 

'Main ne Rasool Allah sallaflcm hu aWayHe wasaWaM aur Abu Bakr o Umar ke sath 
namaz padhi ye log shuru namaz ke alawa hath nahi uthate the.' 

(Bheqhee: V2 P 79 & 80) 

Imam Dar e Qutni likhte hain ke iska rawi Muhammad bin Jaabir Zaeef hai. Balke baaz 
ulama (Imam Ibne Jauzi aur Imam Ibne Taimiyya waghaira) ne ise mauzoo kaha hai. (Ya'ani 
ye riwayat Ibne Masood ki bayan karda nahi hai, balke kisi ne qhud tarash kar inki taraf 
mansoob kardi hai) Lehaza aisi riwayat pesh karna jaaez nahi hai. 

Qhulaasa: Raful yadain ki ahadees Bakasrat aur Saheeh tareen asnaad se marwi hain. 
A'adm raful yadain ki ahadees ma'ani ya sanadan saabit nahi. 

Imam Bukhari likhte hain ke ahle ilm ke nazdeek kisi 1 Sahabi se bhi adm raful yadain 
saabit nahi hai. 



